༄༅། །ཐུབ་པའི་དབང་པོ་འཕགས་པ་གནས་བརྟན་བཅུ་དྲུག་དང་
བཅས་པ་ལ་མཆོད་ཅིང་གསོལ་བ་གདབ་པའི་
ཚུལ་བཤད་པ་བཞུགས་སོ།
༄༅༄༅། །བཞི་པ་ཐུབ་པའི་དབང་པོ་འཕགས་པ་གནས་བརྟན་བཅུ་དྲུག་དང་
བཅས་པ་ལ་མཆོད་ཅིང་གསོལ་བ་གདབ་པའི་ཚུལ་བཤད་པ་ལ་གསུམ། ཐུབ་དབང་
གནས་བརྟན་བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་གདབ་པའི་
ཚུལ་རྒྱས་པར་བཤད་པ། བློ་དམན་རྣམས་ལ་ཕན་གདགས་པའི་ཕྱིར་ཕྱག་མཆོད་
གསོལ་འདེབས་མདོར་བསྡུས་སྙིང་པོར་དྲིལ་བ་བྱ་ཚུལ། ཐུབ་དབང་གནས་བརྟན་
བཅུ་དྲུག་འཁོར་དང་བཅས་པ་ལ་མཆོད་ཅིང་གསོལ་བ་བཏབ་པའི་ཕན་ཡོན་(༢༡༨ན)
བཤད་པའོ། །
དང་པོ་ལ་དགུ། གནས་བརྒྱན་ཅིང་རྟེན་དགྲམ་པ། མཆོད་རྫས་བཤམ་པ།
ལྟུང་བ་བཤགས་བསྡམ་བྱས་ཏེ་རྒྱུད་དག་པར་བྱ་བ། སྐྱབས་འགྲོ་སེམས་བསྐྱེད་
རྒྱུད་དང་འདྲེས་ངེས་སུ་བྱ་བ། ། ས་གཞི་ཕོ་བྲང་གདན་མཆོད་པ་རྣམས་བྱིན་གྱིས་
བརླབ་པ། ཚོགས་ཞིང་སྤྱན་དྲང་བ་། ཚོགས་ཞིང་གསལ་བཏབ་སྟེ་སྐུ་ཁྲུས་གསོལ་
བ་སོགས་བྱ་བ། མཆོད་ཅིང་གསོལ་བ་གདབ་པ་མཇུག་ཏུ་བཏང་རག་གི་མཆོད་པ་
སོགས་བྱ་བའོ། །
དང་པོ་ནི། གཙང་ཞིང་ཡིད་དུ་འོང་བའི་གནས་སུ། ཆག་ཆག་དང་ཕྱག་བདར་
ལེགས་པར་བྱས། བ་བྱུང་ལྔའི་སྐྱང་ནུལ་དང་། དྲི་བཟང་གི་ཆུས་ཆག་ཆག་གདབ།
མེ་ཏོག་གཅལ་དུ་བཀྲམ། གདུགས་དང་བླ་བྲེ་དང་བ་དན་དང་རྒྱལ་མཚན་ལ་(༢༡༨བ)
སོགས་པས་གནས་ཁང་བརྒྱན་ཏེ་འཕགས་པའི་ཚོགས་རྣམས་བྱོན་དུ་རུང་བའི་བཀོད་
པ་ཕུན་སུམ་ཚོགས་པར་བྱ། དེ་ནས་ཐུབ་པ་ཆེན་པོ་འཕགས་པ་གནས་བརྟན་བཅུ་
དྲུག་འཁོར་དང་བཅས་པའི་བཞུགས་གནས་གཞལ་ཡས་ཁང་བཤམ་སྟེ། དེ་ཡང་
334

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
སྟེགས་བུ་བཟང་པོ་ལ་བ་བྱུང་དང་དྲི་བཟང་གི་ལྡེ་གུས་བྱུགས་པའི་ཁར་དཀྱིལ་འཁོར་
གྲུ་བཞི་སྒོ་བཞི་རྩིག་པ་ཕ་གུ་དྲྭ་བ་དྲྭ་ཕྱེད་མདའ་ཡབ་པུ་ཤུ་དང་བཅས་པའི་དབུས་
་མེ་ཏོག་གི་
སུ་པད་མ་འདབ་མ་བཅུ་དྲུག་དང་བཅས་པ་རྣམས་ལེགས་པར་བྲིས་ལ་དབུས་དང་།
པད་འདབ་བཅུ་དྲུག་དང་། ཤར་སྒོའི་ནང་ཙམ་དང་། སྒོ་བཞི་རྣམས་སུ
ཚོམ་བུ་རེ་སྟེ། མེ་ཏོག་གི་ཚོམ་བུ་ཉི་ཤུ་རྩ་གཉིས་དགོད་གཞན་ཡང་མཆོག་གསུམ་
གྱི་རྟེན་རྣམས་བཀོད་པ་མཛེས་པར་དགྲམ་མོ། །
གཉིས་པ་མཆོད་རྫས་བཤམ་པ་ནི། རྟེན་དེ་དག་གི་མདུན་དུ་ཆུ་གཉིས་ཉེར་
སྤྱོད་དང་བཅས་པ་ཉེར་གཉིས་སོགས་ཅི་འབྱོར་དང་རོལ་མོའི་བྱེ་བྲག་སྣ་ཚོགས་
དང་། སྐུ་ཁྲུས་གསོལ་བའི་ཡོ་བྱད་རྣམས་དང༌། འབྱོར་ན་ཆོས་གོས་གསུམ་དང༌།
གསིལ་བྱེད་དང་། ལྷུང་བཟེད་བཅུད་བཟང་པོས་བཀང་བ་བཅུ་བདུན་ནམ་མ་ཐ་
གཅིག་ལ་སོགས་པ་ཅི་འབྱོར་པའི་མཆོད་རྫས་ལེགས་པར་བཤམ་མོ། །
གསུམ་པ་ལྟུང་བ་བཤགས་བསྡམ་བྱས་ཏེ་རྒྱུད་དག་པར་བྱ་བ་ནི། ཁྲུས་བྱས་
ཤིང་གཙང་སྦྲ་དང་ལྡན་པས་དགེ་སློང་ཡིན་ན་ཆོས་གོས་གསུམ་ལེགས་པར་བགོས་
ལ། སྔར་བྱས་ཀྱི་ཉེས་(༢༡༩ན)ལྟུང་རྣམས་ལ་དུག་ཁོང་དུ་སོང་བ་ལྟར་ཉེས་པའི་
རྣམ་སྨིན་ལ་འཇིགས་ཤིང་སྐྲག་པས་འགྱོད་སེམས་དྲག་པོ་དང་། ཕྱིན་ཆད་སྲོག་ལ་
བབ་ཀྱང་མི་བྱ་བའི་སྡོམ་སེམས་བརྟན་པོས། ཕྱོགས་བཅུའི་བླ་མ་རྒྱལ་བ་སྲས་དང་
བཅས་པ་དཔང་པོར་གསོལ་ཏེ་ཕྱག་འཚལ་བཞིན་དུ་ཉེས་ལྟུང་བཅབས་པ་རྣམས་
°2)!2,2
ཕྱིར་བཅོས་པ་ལན་གསུམ་དང༌། ལྟུང་བ་དངོས་གཞི་ཕྱིར་བཅོས་ལན་གསུམ་དང༌།
ཡུལ་དུས་ཀྱི་སྟོབས་ཀྱིས་འཕྲལ་དུ་བཤགས་པར་མི་ནུས་པའི་ལྟུང་བ་རྣམས་བྱིན་
གྱིས་བརླབས་ལ། ལྟུང་བ་བཤགས་པར་འོ、2༡༦ཤགས། .་ནམས་བྱིན་
པ་རྣམས་བསྡམས། བྱིན་གྱིས་བརླབ་པར་འོས་པ་རྣམས་བྱིན་གྱིས་བརླབས་ཏེ་རྒྱུད་
སྡིག་ལྟུང་གིས་མ་སྦགས་པའི་གཙང་སེང་ངེ་བ་ཞིག་བྱའོ། །
བཞི་པ་སྐྱབས་འགྲོ་སེམས་བསྐྱེད་རྒྱུད་དང་འདྲེས་ངེས་སུ་བྱ་བ་ནི། སྟན་ལ་
335

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཐ༽
འཁོད་དེ་སྐྱབས་འགྲོའི་ཕྱི་ནང་གི་རྒྱུ་ཚོགས་རྣམས་བྱང་ཆུབ་ལམ་གྱི་རིམ་པའི་མན་
ངག་ལས་འབྱུང་བ་ལྟར་ཚང་བར་བྱས་ལ་སྐྱབས་ཡུལ་གསལ་བདབ་སྟེ། ཕྱོགས་
བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་
འཕྲིན་ལས་ཐམས་ཅད་ཀྱི་ངོ་བོར་གྱུར་པ། ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་
བཞིའི་འབྱུང་གནས། འཕགས་པའི་དགེ་འདུན་ཐམས་ཅད་ཀྱི་མངའ་བདག །དྲིན་
ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་སྐྱབས་
སུ་མཆིའོ། །རྫོགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས་(༢༡༩བ)སུ་
མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་དགེ་འདུན་
རྣམས་ལ་སྐྱབས་སུ་མཆིའོ། །ཐུབ་པ་ཆེན་པོ་འཕགས་པ་གནས་བརྟན་བཅུ་དྲུག་གི་
ལྷ་ཚོགས་འཁོར་དང་བཅས་པ་རྣམས་ལ་སྐྱབས་སུ་མཆིའོ། །དཔལ་མགོན་དམ་པའི་
ཆོས་སྐྱོང་བའི་སྲུང་མ་ཡེ་ཤེས་ཀྱི་སྤྱན་དང་ལྡན་པ་རྣམས་ལ་སྐྱབས་སུ་མཆིའོ། །ཞེས་
ལན་གང་མང་བརྗོད་ཅིང་སྐྱབས་འགྲོ་རྒྱུད་འཁུལ་ངེས་སུ་བྱ། སངས་རྒྱས་ཆོས་དང་
ཚོགས་ཀྱི་མཆོག་རྣམས་ལ། བྱང་ཆུབ་བར་དུ་བདག་ནི་སྐྱབས་སུ་མཆི། །བདག་
གིས་སྦྱིན་སོགས་བགྱིས་པ་འདི་དག་གིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་
ཤོག །ལན་གསུམ། བདག་དང་སྣང་བ་ཐམས་ཅད་ཆོས་ཀྱི་དབྱིངས་ཀྱི་རང་བཞིན་
ཡིན་པ་ལ། དེ་ལྟར་མ་རྟོགས་པའི་སེམས་ཅན་ཐམས་ཅད་བདེ་བ་དང་བདེ་བའི་
རྒྱུ་དང་ལྡན་པར་བྱ། སྡུག་བསྔལ་དང་སྡུག་བསྔལ་གྱི་?
T9 2
སྡུག་
༡ ༦
བསྔལ་མེད་པའི་བདེ་བ་དང་མི་འབྲལ་བར་བྱ། བདེ་སྡུག་གི་རྒྱུ་ཆགས་སྡང་ཉེ་རིང་
གཉིས་དང་བྲལ་བའི་བཏང་སྙོམས་ལ་གནས་པར་བྱའོ། །མ་སེམས་ཅན་ཐམས་ཅད་
ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་ཐུབ་པ་
ཆེན་པོ་འཕགས་པ་གནས་བརྟན་བཅུ་དྲུག་གི་ལྷ་ཚོགས་འཁོར་དང་བཅས་པ་རྣམས་
ལ་ཕྱག་མཆོད་ཐུགས་དམ་བསྐུལ་བའི་རིམ་པ་ལ་འཇུག་པར་བགྱིའོ། །ཞེས་པ་ལན
གསུམ་གྱིས་སེམས་བསྐྱེད་རྒྱུད་དང་འདྲེས་ངེས་སུ་བྱའོ། །
336

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
ལྔ་པ་ས་གཞི་ཕོ་བྲང་གདན་མཆོད་པ་རྣམས་བྱིན་གྱིས་བརླབ་པ་ལ་བཞི། ས་
གཞི་བྱིན་གྱིས་བརླབ་པ། ཕོ་བྲང་བྱིན་གྱིས་བརླབ་པ། : གདན་ཁྲི་(༢༢༠ན)བྱིན་གྱིས་
བརླབ་པ། མཆོད་པ་བྱིན་གྱིས་བརླབ་པའོ། །དང་པོ་ནི། དཀོན་མཆོག་གསུམ་གྱི་
བདེན་པ་དང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་
བརླབས་དང་། ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་
ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་དེང་འདིར་སྟོན་
པ་ཐུབ་པའི་དབང་པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པ་
ང
སོགས་རྒྱལ་བ་སྲས་དང་བཅས་པ་དང་འཕགས་པ་ཆོས་སྐྱོང་བ་ཐམས་ཅད་གདན་
འཛོམ་པའི་ཕོ་བྲང་གི་དཀྱིལ་འཁོར་དང་མཆོད་པའི་ཚོགས་སྦྱར་བ་འདི་རྣམས་ཇི་
ལྟར་སངས་རྒྱས་དང་བྱང་ཆུབ་སེམས་དཔའ་དེ་དག་གི་སྔོན་གྱི་སྨོན་ལམ་ཁྱད་པར་
ཅན་གྱིས་བསྒྲུབས་པའི་སངས་རྒྱས་ཀྱི་ཞིང་ཡོངས་སུ་དག་པ་དང༌། བཅོམ་ལྡན་
འདས་འོད་དཔག་མེད་ཀྱི་ཞིང་གི་བཀོད་པའི་ཡོན་ཏན་ལྟ་བུ་དང་ལྡན་པར་གྱུར་ཏེ།
ས་གཞི་རིན་པོ་ཆེ་སྣ་ཚོགས་ཀྱི་རང་བཞིན་ལག་མཐིལ་ལྟར་མཉམ་པ། ཐ་གྲུ་ཆེ་བ།
ཡངས་པ། རེག་ན་འཇམ་ཞིང་བདེ་བ་། དྲི་མ་མེད་ཅིང་འོད་གསལ་ལ། ཙན་དན་
སྦྲུལ་གྱི་སྙིང་པོའི་དྲི་བསུང་དང་ལྡན་པའི་ལྷའི་མེ་ཏོག་སྣ་ཚོགས་ཀྱིས་གཅལ་དུ་བཀྲམ་
པ། མཐའ་རིན་པོ་ཆེའི་ཕ་གུས་བརྩིགས་པ། གསེར་དང་། དངུལ་དང་། མུ་ཏིག་གི་
ཕྱེ་མ་གྲམ་བུར་བརྡལ་བ། ཨུཏྤལ་དང་། ཀུ་མུ་ད་དང༌། པད་མ་འགྱིང་ཞིང་ལྡེམ་
པས་ཁེབས་པར་གྱུར་ཅིང་། ཆུ་བྱ་སྣ་ཚོགས་སྐད་སྙན་པར་སྒྲོགས་པ། དགའ་ཞིང་
འཕྱོ་ལ་ལྡིང་བས་བརྒྱན་པའི་ཡན་ལག་བརྒྱད་དང་ལྡན་པའི་(༢༢༠བ)མཚོ་དང་རྫིང
དང་ལྟེང་ཀ་དག་གིས་མཛེས་པར་བྱས་པ། རིན་པོ་ཆེའི་དཔག་བསམ་གྱི་ཤིང་ལྗོན་
པ་ལྷའི་ནོར་བུ་དང་། མུ་ཏིག་གི་རྒྱན་འཕྲེང་དང་རིན་པོ་ཆེ་དཔྱངས་པ། མེ་ཏོག་
གི་མགོ་ལྕོགས་དང་འབྲས་བུ་མཛེས་པར་ཆགས་པས་གཡུར་ཟ་ཞིང་ལྡེམ་པ། གསེར་
གྱི་དྲིལ་བུ་གཡེར་ཁ་འཁྲོལ་བ་ལས་དམ་པའི་ཆོས་ཀྱི་སྒྲ་འབྱུང་བ་དང་ལྡན་པ་ཚར་
337

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
དུ་སྦྲེངས་པས་ལེགས་པར་བརྒྱན་པའི་ས་གཞི་ཕུན་སུམ་ཚོགས་པ་འབྱུང་བར་གྱུར་
ཅིག །ཅེས་བརྗོད་ལ་གནས་ཁང་དེ་ཉིད་ཐ་མལ་པའི་རྣམ་པ་ཅན་མིན་པར་ཐུབ་
པ་ཆེན་པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པ་བཞུགས་སུ་རུང་
བའི་ཞིང་ཁམས་ཁྱད་པར་ཅན་ཞིག་ཏུ་གྱུར་པར་བསམ་མོ།
།
གཉིས་པ་ཕོ་བྲང་བྱིན་གྱིས་བརླབ་པ་ནི། དཀོན་མཆོག་གསུམ་གྱི་བདེན་པ་
དང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་
དང༌། ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་
དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་ཞིང་ཁམས་དེའི་
དབུས་སུ་གཞལ་མེད་ཁང་རིན་པོ་ཆེ་སྣ་བདུན་མཆོག་ཏུ་འབར་བ་བཀོད་པ། འཇིག་
རྟེན་གྱི་ཁམས་དཔག་ཏུ་མེད་པ་རྒྱས་པར་འགེངས་པའི་འོད་ཟེར་ཆེན་པོ་རབ་ཏུ་
འབྱུང་བ། གནས་ཐ་དད་པ་ཤིན་ཏུ་རྣམ་པར་ཕྱེ་བ་མཐའ་ཡས་པ་རྣམ་པར་གནས་
པ་རྒྱ་ཡོངས་སུ་མ་ཆད་པ། ཁམས་གསུམ་ལས་ཡང་དག་པར་འདས་པའི་སྤྱོད་ཡུལ་
9|}I
c
འཇིག་རྟེན་ལས་ཡང་དག་པར་འདས་པ་དེའི་བླ་མའི་དགེ་བའི་རྩ་བ་ལས་བྱུང་
བ། ཤིན་ཏུ་རྣམ་པར་དག་ཅིང་དབང་སྒྱུར་བའི་རྣམ་(༢༢༡ན)པར་རིག་པའི་མཚན་
ཉིད་། དེ་བཞིན་གཤེགས་པའི་གནས། བྱང་ཆུབ་སེམས་དཔའི་དགེ་འདུན་དང་ལྡན་
པ། ལྷ་དང། ཀླུ་དང་། གནོད་སྦྱིན་དང་། དྲི་ཟ་དང་། ལྷ་མ་ཡིན་དང་། ནམ་
མཁའ་ལྡིང་དང༌། མིའམ་ཅི་དང་། ལྟོ་འཕྱེ་ཆེན་པོ་དང༌། མི་དང་མི་མ་ཡིན་པ་
མཐའ་ཡས་པ་རྣམ་པར་རྒྱུ་བ། ཆོས་ཀྱི་རོའི་དགའ་བ་དང་བདེ་བ་ཆེན་པོས་བརྟན་
པ། སེམས་ཅན་ཇ
་་ཅན་ཐམས་ཅད་ཀྱི་དོན་ཐམས་ཅད་ཡང་དག་པར་ཐོབ་པར་བྱེད་པས་ཉེ་
བར་གནས་པ། ཉོན་མོངས་པའི་གནོད་པའི་དྲི་མ་ཐམས་ཅད་དང་བྲལ་བ། བདུད་
ཐམས་ཅད་ཡོངས་སུ་སྤངས་པ་ཐམས་ཅད་ཀྱི་བཀོད་པ་ལས་ལྷག་པའི་དེ་བཞིན་
C
པར་འབྱུང་བ། ཞི་གནས་དང་ལྷག་མཐོང་གི་བཞོན་པས་འགྲོ་བ། རྣམ་པར་ཐར་
338

ཐུབ་དབང་གནས་བརྟན་བཅུ་དྲུག་འཁོར་བཅས་ལ་མཆོད་ཅིང་གསོལ་བ་གདབ་ཚུལ་ཐུབ་བསྟན་རྒྱས་བྱེད།
པའི་སྒོ་སྟོང་པ་ཉིད་དང༌། མཚན་མ་མེད་པ་དང༌། སྨོན་པ་མེད་པ་ནས་འཇུག་
པ་རིན་པོ་ཆེ་པད་མའི་རྒྱལ་པོ་ཡོན་ཏན་མཐའ་ཡས་པས་བརྒྱན་པའི་བཀོད་པ་ལ་
བརྟེན་པའི་གཞལ་མེད་ཁང་ཆེན་པོ་འབྱུང་བར་གྱུར་ཅིག །ཅེས་བརྗོད་ལ། དེ་ལྟ་
བུའི་གཞལ་ཡས་ཁང་དངོས་སུ་གྲུབ་པའི་མོས་པ་བྱའོ། །
གསུམ་པ་གདན་ཁྲི་བྱིན་གྱིས་བརླབ་པ་ནི། དཀོན་མཆོག་གསུམ་གྱི་བདེན་པ་
དང་།
དང༌། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་
ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང༌། ཆོས་ཀྱི་
དབྱིངས་རྣམ་པར་དག་ཅིང་བསམ་(༢༢༡བ)གྱིས་མི་ཁྱབ་པའི་སྟོབས་ཀྱིས་གཞལ་ཡས་
ཁང་གི་དབུས་སུ་པདྨའི་གདན་ལ་རིན་པོ་ཆེ་སྣ་ཚོགས་ལས་གྲུབ་པའི་ཁྲི་སེང་གེ་ཆེན་
པོ་བརྒྱད་ཀྱིས་བཏེག་པའི་སྟེང་དུ་པདྨ་དང་ཟླ་བའི་གདན། པདྨའི་འདབ་མ་བཅུ་
དྲུག་ལ་རིན་པོ་ཆེའི་ཁྲིའི་སྟེང་དུ་པདྨ་དང་ཟླ་བའི་གདན། ཤར་དང་སྒོ་བཞིར་པདྨ་
དང་ཟླ་བའི་གདན་རྣམས་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་
ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་དང༌། གནས་བརྟན་ཆེན་པོ་བཅུ་
དྲུག་འཁོར་དགྲ་བཅོམ་པའི་ཚོགས་དང་བཅས་པ་དང༌། འཕགས་པ་དགེ་བསྙེན་
དྷརྨཱ་ཏ་དང་རྒྱལ་པོ་ཆེན་པོ་བཞི་འཁོར་དང་བཅས་པ་གདན་འཛོམ་པའི་བཞུགས་
གནས་འཕགས་པ་སོ་སོའི་སྨོན་ལམ་ཁྱད་པར་ཅན་དང་། མངའ་ཐང་དང་འཚམ་
པར་གྲུབ་པ་མཛེས་པ་ཤ་སྟག་འབྱུང་བར་གྱུར་ཅིག །ཅེས་བརྗོད་ལ་ཐུབ་པ་ཆེན་
པོ་འཕགས་པ་གནས་བརྟན་བཅུ་དྲུག་འཁོར་དང་བཅས་པ་བཞུགས་སུ་རུང་བའི་
གདན་ཁྲི་ཕུན་སུམ་ཚོགས་པ་དེ་ལྟ་བུ་དངོས་སུ་གྲུབ་པའི་མོས་པ་བྱའོ།
། །
བཞི་པ་མཆོད་པ་བྱིན་གྱིས་བརླབ་པ་ནི། དཀོན་མཆོག་གསུམ་གྱི་བདེན་པ་
དང་།
0/
ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་དབྱིངས་རྣམ་
པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་ཕྱི་ནང་ཀུན་ཏུ་ཡང་ཆོ་རིགས་
339

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཐ༽
དང་འཚམ་པར་ལྷ་དང་མིའི་ཡོ་བྱད་དམ་པ་ཞལ་ཟས་དང་ན་བཟའ་དང་རྒྱན་དང་
རོལ་མོ་ལ་སོགས་པ་ཕུལ་དུ་ཕྱིན་པ་སྣ་ཚོགས་པ་ཕུང་པོ་གསུམ་པའི་མདོ་དང་བཟང་
པོ་སྤྱོད་པའི་སྨོན་ལམ་ལས་བྱུང་བའི་མཆོད་པའི་སྤྲིན་རྒྱ་མཚོ་ཐམས་ཅད་ཀྱིས་རྒྱས་
པར་གང་ཞིང་རྒྱན་ཀླུབས་པ་དང་ལྡན་པར་གྱུར་ཅིག །འཕགས་པ་(༢༢༢ན)ཐམས་
ཅད་ཀྱང་གདན་འཛོམ་ནས་དེ་བཞིན་དུ་བྱིན་གྱིས་བརླབས་ཤིང་བཞེས་ཏེ་ལོངས་
སྤྱོད་པར་གྱུར་ཅིག །ཅེས་བརྗོད། དེ་ནས། ཨོཾ་ན་མོ་བྷ་ག་ཝ་ཏེ། བཛྲ་ས་ར་པྲ་
མ་དྷ་ནི། ཏ་ཐཱ་ག་ཏཱ་ཡ། ཨརྷ་ཏེ། སམྱཀྶཾ་བུདྡྷ་ཡ། ཏདྱ་ཐཱ། ཨོཾ་བཛྲ་བཛྲ། མཧཱ་
བཛྲ། མཧཱ་ཏེ་ཛ་བཛྲ། མ་ཧཱ་བིདྱཱ་བཛྲ། མཧཱ་བོ་དྷི་ཙིཏྟ་བཛྲ། མཧཱ་བོ་དྷི་མཎྜོ་པ་
སཾ་ཀྲ་མ་ཎ་བཛེ་སརྦ་ཀརྨ་ཨཱ་ཝ་ར་ཎ་བི་ཤོ་དྷ་ན་བཛྲ་སྭཱཧཱ། ཞེས་མཆོད་པའི་སྤྲིན་
གྱི་གཟུངས་ཚར་གསུམ་བཏོན་ལ། དཀོན་མཆོག་གསུམ་གྱི་བདེན་པ་དང་། སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླ